Embetsedloven

Lov om embedsed etter Grunnloven § 21 (uoffisiell korttittel: embedsedloven) var en norsk lov som regulerte avleggelse av embedsed. Loven ga utfyllende bestemmelser til Grunnloven § 21, som inntil embetseden i 2020 ble erstattet av en grunnlovsfestet  lydighets- og troskapsplikt til konstitusjonen og kongen, bestemte at sivile og militære embedsmenn skulle høytidelig tilsi konstitusjonen og kongen lydighet og troskap før beskikkelse fant sted.Grunnloven § 21 (slik paragrafen lød før 2020)

Embetsedloven bestemte at det ved utnevnelse i embete kunne avgis forsikring i stedet for ed dersom den som ble utnevnt tilhørte et trossamfunn som ut fra sin bekjennelse eller religiøse oppfatning ikke tillater ed. Det samme gjaldt dersom avleggelse av ed ville stride mot vedkommendes egen religiøse oppfatning, eller vedkommende ikke tror på en allmektig og allvitende Gud.Loven § 1

Loven ble sanksjonert 22. mai 1981 og trådte i kraft straks.

Som følge av avskaffelsen av den grunnlovsfestede embetseden i 2020 ble embetsedloven overflødig,Dokument 12:34 (2015–2016) Grunnlovsforslag fra Michael Tetzschner, Erik Skutle og Torhild Aarbergsbotten om endring i § 21 annet punktum (om avgivelse av ed eller forsikring som vilkår for å bli beskikket som embetsmann): «Dersom Stortinget vedtar forslaget til endringer i Grunnloven § 21, vil ikke embedsedloven lenger ha noen funksjon, da den gjelder ed og forsikring som avgis etter reglene i Grunnloven § 21.» og loven ble derfor opphevet i 2024.Lov 31. mai 2024 nr. 25 om endringer i straffeloven mv. (påvirkning fra fremmed etterretning).

Ikrafttredelse: 1. juli 2024 ifølge kgl. res. 31. mai 2024 om ikraftsetting av lov 31. mai 2024 nr. 25 om endringer i straffeloven mv. (påvirkning fra fremmed etterretning).

Forarbeider til opphevelsesloven: Prop. 42 L (2023–2024) Endringer i straffeloven mv. (påvirkning fra fremmed etterretning) kapittel 11 Opphevelse av lov om embedsed etter Grunnloven § 21, jf. Innst. 273 L (2023–2024) Innstilling fra justiskomiteen om Endringer i straffeloven mv. (påvirkning fra fremmed etterretning).

Referanser

Eksterne lenker
 Lovdata

Kategori:Norske lover
Kategori:Norges Grunnlov
Kategori:Lover av 1981